المصلحه

المصلحه فيلم اكشن مصرى، اتعرض يوم 16 مايو 2012، من بطولة: احمد السقا، و احمد عز، ودى قصة حقيقية حصلت فى سينا.

 قصة الفيلم 
الفيلم بيتكلم عن ظابط اسمه حمزه (احمد السقا) اللى بيطلب نقله من قطاع الامن المركزى لادارة مكافحة المخدرات، وده بعد ما اخوه الضابط يحيى (احمد السعدنى) اتقتل على ايد سليمان المسلمى (محمد فراج)، علشان يقبض عليه وينتقم لاخوه. وتبدأ الصراعات بين مطاردات، ومواجهات من جانب البوليس واعوان سالم المسلمى (احمد عز)، ودا اكبر تاجر مخدرات فى سينا، هوه و اخوه سليمان المسلمى.

 فريق عمل الفيلم 
 تمثيل 
 احمد السقا: حمزه ابو العزم
 احمد عز: سالم المسلمى
 صلاح عبد الله: ابو فياض
 احمد السعدنى: يحيى ابو العزم: اخو حمزه
 زينه: شادية صاحبة سليمان
 حنان ترك: حنان: مرات حمزة
 محمد فراج: سليمان المسلمى: اخو سالم
 كندة علوش: نانسي: مرات سالم
 نهال عنبر: ام حمزة ويحيى
 عمار شلق: مازن تاجر المخدرات اللبنانى
 منذر رياحنة: عمار تاجر المخدرات الاردنى
 ياسر على ماهر: المعلم طلعت
 محمود البزاوى: عواد البدوى
 خالد صالح: الداعية الدينى
 احمد منير: صاحب حمزه
 تميم عبده: لواء بالبوليس
 حسام الحسينى
 ياسمين رئيس
 طارق عماد

 ادارة 
 اخراج: ساندرا نشأت (مخرج)، احمد النجار (مخرج منفذ)
 تاليف وانشاء: وائل عبد الله

 تاريخ إصدار الفيلم 
الفيلم اتعرض فى 16 مايو 2012، بس المخرجين لقو صعوبات فى عرضه، فالتاليف ابتدا سنه 2010، بس وقف بامر حكومى، بعد كده رجع فى الثورة، بس الظروف الامنية مسمحتش ليهم بانتاجه، و بعد وقت رجع الامن فكانوا عايزين يكملوا الفيلم، و كان الموضوع ده شبه مستحيل، وخصوصا ان الفيلم لازم ينتهى قبل موسم الصيف علشان يتعرض فيه.

 هوامش الفيلم 
اتعرض احمد السقا و هو بيصور الفيلم لاكتر من اصابة ادت لتعطيل التصوير.

 النقد الفنى للفيلم 
اتعرض الفيلم ده لسبع انتقادات فنية، علشان احمد السقا استخدم الرصاص الحى. فاستخدام احمد السقا فى بعض المشاهد للرصاص الحى ادى لاعتراض وزارة الداخليه، علشان استخدمه من غير تصريح، وبدون تأمين المشهد.

تصنيف:سينما
تصنيف:سينما مصريه
تصنيف:فن مصرى
تصنيف:افلام مصريه
تصنيف:افلام باللغه المصريه